als_Latn dik_Latn sag_Latn
Në koncertin e Kuwait Opera House do të marrin pjesë katër artistë shqiptarë
Disa nga zërat më të mirë që sot Shqipëria ka, do të interpretojnë si solistë në Kuwait Opera House.
Sopranoja e mirënjohur shqiptare, Eva Golemi ka konfirmuar për KultPlus se më datë 28 janar do të interpretojë në Kuwait Opera House bashkë me tre solistë tjerë shqiptarë, poashtu emra të mëdhenj të muzikës shqiptare.
“Koncerti do zhvillohet më datë 28 janar në Kuwait Opera House. Nisja do bëhet më datë 26 janar dhe kthimi më 29 janar. Koncerti do te mbahet me Orkestren tonë të Operas dhe jemi 4 solistë, unë, Inva Mula, Vikena Kamenica dhe Armando Likaj”, ka bërë të ditur Golemi.
Pra do bëhen bashkë disa nga zërat më të mirë që sot Shqipëria ka. Inva është tashmë një personalitet me dimensione shumë më të mëdha se vetëm ato shqiptare, që ka prekur skenat më të famshme botërore dhe ka njohur personalitete nga më të famshmet në mbarë botën, Inva ka mbetur e thjeshtë dhe shumë njerëzore.
Zëri brilant i muzikës lirike, sopranoja Eva Golemi, tashmë është bërë një divë e kësaj skene, e cila me drithërimin e saj vezullues po arrin të jetë e famshme, jo vetëm në Shqipëri, por edhe jashtë.
Vikena Kamenica një artiste që mjeshtërisht ka luajtur role të shumta në skenën e Teatrit të Operës dhe Baletit, duke u cilësuar si një nga zërat më të vlerësuar të skenës. Por jo vetëm skena e operës i ka dhënë shkëlqim Kamenica, pasi janë të shumta dhe aktivitetet e tjera muzikore jashtë skenë së TOB, ku ajo merr shumë vlerësime.
Një nga emrat e spikatur të skenës së Teatrit Kombëtar të Operës dhe Baletit është gjithashtu baritoni Armando Likaj, i cili numëron mbi 40 role në këto vite karrierë. Ndërsa Armando Likaj është tashmë bariton i formuar, një emër premtues i kantos lirike në Shqipëri.
als_Latn als_Latn als_Latn als_Latn als_Latn als_Latn als_Latn als_Latn